สงสัยว่าตัวเองจะมดลูกต่ำค่ะ ปวดท้องน้อยบ่อย เวลามีเพศสัมพันธ์ มีลูกแล้ว1คน อยากรู้ว่าอาการเหล่านี้ จำเป็นต้องผ่าตัดไหมค่ะถึงจะหาย
สวัสดีค่ะ อาการเจ็บเวลามีเพศสัมพันธ์ อาจเกิดจาก- หากเป็นอาการเจ็บที่ช่องคลอดขณะมีเพศสัมพันธ์ ได้แก่ การอักเสบของช่องคลอดจากการติดเชื้อต่างๆ เช่น แบคทีเรีย เชื้อรา ปรสิต ซึ่งมักมีอาการตกขาวที่ผิดปกติร่วมด้วย เช่น ตกขาวสีเขียว เหลือง มีกลิ่นเหม็น เป็นต้น หรืออาจเกิดจากช่องคลอดแห้ง ช่องคลอดหดเกร็ง จากการไม่มีอารมณ์ทางเพศ- หากเป็นอาการเจ็บเกิดเมื่อเมื่อมีการสอดอวัยวะเพศเข้าไปลึก หรือปวดท้องน้อย สาเหตุจะเกิดจาก โรคอุ้งเชิงกรานอักเสบ เยื่อบุมมดลูกเจริญผิดที่ เนื้องอกมดลูก เนื้องอกรังไข่ พังผืดในช่องท้อง เป็นต้นดังนั้นหากยังคงมีอาการปวดท้องน้อยขณะมีเพศสัมพันธ์ในทุกครั้ง ควรไปพบสูติ-นรีแพทย์เพื่อทำการตรวจหาสาเหตุค่ะ การรักษาก็จะขึ้นกับสาเหตุที่เป็นค่ะสำหรับอาการมดลูกต่ำ จะหมายถึงมดลูกหย่อน ซึ่งมักพบในผู้สูงอายุ ผู้ที่คลอดลูกเองหลายคน หรือทารกมีขนาดตัวใหญ่ ผู้ที่มีน้ำหนักตัวมาก ยกของหนักบ่อยๆ เป็นต้น ซึ่งมักไม่ได้ทำให้เกิดอาการปวดท้องน้อยขณะมีเพศสัมพันธ์ โดยอาการของมดลูกหย่อน ได้แก่ รู้สึกหน่วงๆ ในช่องคลอด รู้สึกคล้ายนั่งทับลูกบอลเล็ก ๆ มีตกขาวปริมาณมาก มีอาการปัสสาวะไม่สุด ปัสสาวะเล็ดเมื่อไอ จาม หรือออกกำลังกายมีเนื้อเยื่อโผล่ออกมาจากช่องคลอด เป็นต้น